РакIалда буго, махIмуд росулъе щвана къаде какдаса хадув. Рагьда чуги бухьун гьев рагъиде вахараб мехалъ я инсул, я эбелалъул гьурмада щибниги рохел загьирлъичIо. МахIмуд вачIараблъи лъарал гьудулзаби – росуцоял гьесухъе ракIарана. Гьес бицана Хунзахъ хъалаялда полкалде хъвалел ругин, моцIрое 30 гъурущги кьолеб бугин бокьарав чи ватани хъвазе аян, живги полкалде унев вугилан. Я эбел, яги эмен гьесдехун кIалъачIо. МахIмудица гьездехун абуна: